ندیم نازش

اصل ناں       محمد ندیم

قلمی ناں       ندیم نازشؔ

جٖمنْ           2005ء

تعلیم          مڈل

پیشہ           محنت مزدوری

فون نمبر        0333 7737413

جاہ پتہ         نون والی داجٖل روڈ جام پور ضلع راجن پور

 غزل 
جڈّٖاں اکھّیں دے وار تھیندے ہن

تیر سینے دے پار تھیندے ہن

جیکوں ترّنْ دا ڈٖا وی نئیں آندا

او وی تارے شمار تھیندے ہن

اے تاں نگری ہے حسن والیں دی

اِتھاں اندھے وپار تھیندے ہن

استعارے غزل دا گٖہنْاں ہن

شعر ریشم دی کار تھیندے ہن

توں وی گٖالھا ہیویں میڈٖا نازشؔ

کڈٖاں اک تے انار تھیندے ہن

٭٭٭